compound
        
         (dampmaskintype)
Store norske leksikon,Teknologi og industri,Teknologi
En compound dampmotor utnytter damptrykket i to ekspansjonstrinn, høytrykk og lavtrykk, der dampsylindrene er stilt side om side, hver med sin stempelstang og veiv. Den siste compound dampmaskin som ble bygd i Norge, var Fredriksstad mek. Verksteds dampmotor fra ca. 1940.
Store dampturbiner oppdeles gjerne i en høytrykksdel, en mellomtrykksdel og en lavtrykksdel. Tandem compound kalles arrangementet hvor alle delene er bygd etter hverandre på én felles aksel, som driver den elektriske generatoren. Cross compound kalles arrangementet hvor det benyttes to aksler, hver med sin elektriske generator; en aksel med høy- og mellomtrykksdel og en aksel med mellom- og lavtrykksdel. Les mer i Store norske leksikon dampmaskin dampmotor dampturbin